CELEX: 32007D0449
Language: lt
Date: 1182988800000
Title: 2007 m. birželio 28 d. Tarybos sprendimas 2007/449/BUSP, įgyvendinantis Bendrąją poziciją 2004/694/BUSP dėl tolesnių priemonių, remiančių veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą

29.6.2007   
            
            
               LT
            
            
               Europos Sąjungos oficialusis leidinys
            
            
               L 169/75
            
         
      TARYBOS SPRENDIMAS 2007/449/BUSP
   2007 m. birželio 28 d.
   įgyvendinantis Bendrąją poziciją 2004/694/BUSP dėl tolesnių priemonių, remiančių veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą
   EUROPOS SĄJUNGOS TARYBA,
   atsižvelgdama į Tarybos bendrąją poziciją 2004/694/BUSP (1), ypač į jos 2 straipsnį kartu su Europos Sąjungos sutarties 23 straipsnio 2 dalies antra įtrauka,
   kadangi:
   
               (1)
            
            
               Bendrąja pozicija 2004/694/BUSP Taryba patvirtino priemones, skirtas įšaldyti visas lėšas ir ekonominius išteklius, priklausančius jos priede išvardytiems fiziniams asmenims, kuriems pareikštas TBTBJ kaltinimas.
            
         
               (2)
            
            
               Zdravko TOLIMIR ir Vlastimir DJORDJEVIC perdavus TBTBJ, jų pavardės turėtų būti išbrauktos iš sąrašo.
            
         
               (3)
            
            
               Be to, turėtų būti pateikti motyvai dėl asmenų, kurie tebėra įrašyti sąraše.
            
         
               (4)
            
            
               Todėl būtina atitinkamai patikslinti Bendrosios pozicijos 2004/694/BUSP priede pateiktą sąrašą,
            
         NUSPRENDĖ:
   1 straipsnis
   Bendrosios pozicijos 2004/694/BUSP priedas pakeičiamas šio sprendimo priedu.
   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.
   
      Priimta Liuksemburge, 2007 m. birželio 28 d.
      
         
            Tarybos vardu
         
         
            Pirmininkas
         
         S. GABRIEL
         
      
   
   
      (1)  OL L 315, 2004 10 14, p. 52. Bendroji pozicija su pakeitimais, padarytais Sprendimu 2006/484/BUSP (OL L 189, 2006 7 12, p. 25), ir kurios galiojimas pratęstas Bendrąja pozicija 2006/671/BUSP (OL L 275, 2006 10 6, p. 66).
   
      PRIEDAS
      1 straipsnyje minėtų asmenų sąrašas
      
                   
               
               
                  Asmuo
               
               
                  Motyvas
               
            
                  1.
               
               
                  Pavardė, vardas: HADZIC Goran (vyras)
                  Gimimo data: 1958 m. rugsėjo 7 d.
                  Gimimo vieta: Vinkovci, Kroatija
                  Serbijos pilietis
               
               
                  pareikštas TBTBJ kaltinimas, tebėra laisvėje
                  
                     Kaltinimas: 2004 m. birželio 4 d.
                  
                  
                     Byla Nr. IT-04-75
                  
               
            
                  2.
               
               
                  Pavardė, vardas: KARADZIC Radovan (vyras)
                  Gimimo data: 1945 m. birželio 19 d.
                  Gimimo vieta: Petnjica, Savnik savivaldybė, Juodkalnija
                  Bosnijos ir Hercegovinos pilietis
               
               
                  pareikšti TBTBJ kaltinimai, tebėra laisvėje
                  
                     Pirminis kaltinimas: 1995 m. liepos 25 d.; antras kaltinimas: 1995 m. lapkričio 16 d.; pakeistas kaltinimas: 2000 m. gegužės 31 d.
                  
                  
                     Byla Nr. IT-95-5/18
                  
               
            
                  3.
               
               
                  Pavardė, vardas: MLADIC Ratko (vyras)
                  Gimimo data: 1948 m. kovo 12 d.
                  Gimimo vieta: Bozanovici, Kalinovik savivaldybė, Bosnija ir Hercegovina
                  Bosnijos ir Hercegovinos pilietis
               
               
                  pareikšti TBTBJ kaltinimai, tebėra laisvėje
                  
                     Pirminis kaltinimas: 1995 m. liepos 25 d.; antras kaltinimas: 1995 m. lapkričio 16 d.; pakeistas kaltinimas: 2002 m. lapkričio 8 d.
                  
                  
                     Byla Nr. IT-95-5/18
                  
               
            
                  4.
               
               
                  Pavardė, vardas: ZUPLJANIN Stojan (vyras)
                  Gimimo data: 1951 m. rugsėjo 22 d.
                  Gimimo vieta: Kotor Varos, Bosnija ir Hercegovina
                  Bosnijos ir Hercegovinos pilietis
               
               
                  pareikšti TBTBJ kaltinimai, tebėra laisvėje
                  
                     Pirminis kaltinimas: 1999 m. gruodžio 17 d.; antras pakeistas kaltinimas: 2004 m. spalio 6 d.
                  
                  
                     Byla Nr. IT-99-36-I